**SOCIETAT DELS FELIBRES DE PARIS (ALO)**

**RENDUT - COMPTE DE L’ACAMP GENERAL**

**DEL DISSABTE 18 DE NOVEMBRE de 2017**

L’acamp general comencèt a 14 o 40 aprèp un debat d’una ora consacrat a la question catalana. J.F. Costes capiscòl elegit en 2016 presidèt.

Èran presents 7 sòcis del Consèlh elegits l’an passat (totis, manca Martin Motte e Gérard Ligozat que donèt procuracion a F. d ‘Abrigeon) e 2 sòcis fòra del Consèlh, sia 9 sòcis demest los 26 qu’avián pagat son escotisson. Atal, l’acamp poguèt valablament deliberar.

Secretari de sesilha : Francés d’Abrigeon, secretari general que redigiguèt aqueste rendut-compte.

#### **I - RENOVELAMENT DEL CONSELH D’ADMINISTRACION**

Dos sètis èran de renovelar : los de Joan-Francés Costes e Francés d’Abrigeon.

Totis dos foguèron tornar elegits, decision presa a l’unanimitat.

L’acamp general a considerat que Martin Motte que responguèt pas a nòstres corrièrs èra demissionari. Degun prenguèt sa plaça.

Lo conselh d’administracion novèl es donc lo seguent :

 -7 sòcis elegits que son, dins l’òrdre alfabetic : Francés d’Abrigeon, Arletta Birot, Joan-Francés Costes, Gerard Ligozat, Gui Mathieu, Susana Odin, Edmond Romieu e Daniel Viargues ;

 -3 sòcis onoraris : lo majoral Robert Rousset, lo majoral e rèire-capiscòl Joan Fourié e lo rèire-capiscòl August Armengaud.

L’ AG decidiguèt que la prumièra amassada del conselh-ambe coma òrdre del jorn solament d’elegir lo Burèu- se tendrià uèi, just a la fin del acamp general

***II - RAPÒRT D’ACTIVITAT***

Lo secretari general legiguèt lo rapòrt d’activitat per l’annada 2016-2017 qu’escriguèt : una evocacion de nòstres sèt acamps mesadièrs que se tenguèron e Cèus (dos), a Paris-Panthéon (dos) e a l’ « Ostal de las associacions del 14e (3) : las charradissas de Pèire Fabra (P.Devoluy), Peireta Berengier ((lo Felibritge dins las trencadas) Valeria Rosso (l’influencia dels trobadors a la cort dels reis de Sicila al sègle XIII), Gui Mathieu (poemas de Nadal e poemas inspirats per l’actualitat), Yves Rauzier (l’occitan dins las trencadas), Andrieu Coste (1910-1920 : Occitania entre guerra e patz)

Coma foguèt decidit a l’acamp general, de debats d’actualitat se tenguèron a la debuta de las sesilhas : sus las eleccions nacionalas venentas l’interrogacion dels candidats a la presidenciala per lo Felibritge), la plaça de las minoritats sens estat en Europa (rendut-compte d’un colloqui organisat per ALE-RPS)

Foguèron evocadas, tanben, nòstras doas fèstas annadièras, a París : la Santa Estela parisenca al jardin de Luxemborg, lo 20 de mai, e la Felibrejada de Cèus, del 10 e 11 de junh.

Lo rapòrt, se clavèt sus la volontat de perseguir la nòstra activitat dins la capitala (mal despièch la despartida a Tolosa de nòstre capiscòl -mas serà la als acamps) e de manténer nòstres ligams ambe las autras associacions felibrencas de la region.

Lo rapòrt foguèt adoptat a l’unanimitat .(cf .pèça junta 1 en anèxa)

***III - RAPÒRT FINANCIÈR***

Susana Odin, clavaira, presentèt lo rapòrt financièr (cf.pèça junta 2).

Los resultas son pas bons. Avem una perta de 1029,74 euros, co qu’es pas jamai arrivat . Las causas ? Una forta augmentacion de las despensas (1 681,08 € contra

1 344,15 € per l’exercici precedent) e una baissa de las receptas 100 € d’escotissons de mens (solament 26 cotizants). Avem vendut de publicacions per 92 € , benlèu las milhoras vendas desempuei un bèl brieu mas encara inferioras-de pauc- al pretz del tiratge (97 €).Lo libret blau, força solicitat es passat de 5040 a 3779 €

L’amassada aprovèt la gestion de Susana Odin a l’unanimitat.

***IV - DECISIONS DIVÈRSAS***

**1-Despensas novèlas**

Puslèu d’economias de trobar ! (cf lo raport financier). Cap de mandadís postals per tots los sòcis qu’an una adreça internet.

 **2**- **Las charradissas de la debuta de 2017**

- Lo 13 de genièr, Gui Matièu e sos darrièrs poèmas.

- 27 de genièr, dictada occitana ;

- En febrièr, (data de precisar) :

- En Març (data de precisar) :

En decembre, d’idèias poiràn èstre evocadas per lo second trimèstre de 2017.

**3- La publicacion de brocaduras novèlas** dins la colleccion « Los amics de la lenga d’Oc ».

Cal sautar una annada ? O ne causir una que seriam segurs de vendre totas (lo parlar marchés per D.Viargues ?)

**4- En l’abséncia de** Gerard Ligozat,administrator del nòstre siti amilengoc@free.fr, F.d’Abrigeon presentèt un bilan de la frequentacion desempuèi l’origini : un total de 7 883 visitas (6 890 l’an passat).

Dins lo darrièr mes complet (octobre) avem agut 98 visitas un pauc mai que lo nombre ordinari. En genier de 2017 : 93 visitas (72 en 2014, 73 en 2015, 66 en 2016)

Coma l’an passat, podèm pas que demandar a totis nòstres sòcis de nos legir per, s'òc vòlon, nos criticar e/o i escriure, en occitan o en francés, que sián escrivans (J-F. Costes, Gui Matièu, J-P. Bertrand…) o non.

**Lo president decidèt de clavar l’acamp general a 15 o 30.**

**F.d’Abrigeon, secretari general de la SFP-ALO**